Roboter a kumštna inteligenca wažnej zakładaj za dalše wuwiće zawoda
Wjazońca (UM/SN). Předewzaće Trumpf tzwr we Wjazońcy ma swoje hłowne sydło w šwabskim Ditzingenje, přiwšěm nawodnistwo do stejnišća we Łužicy zaměrnje inwestuje. To potwjerdźichu na wčerawšej nowinarskej konferency, hdźež dźěše wo přichodne plany a hižo docpěte kompetency. „Wjazońca je naš kompetencny centrum, dźe-li wo awtomatizaciju“, rozłoži přitomnym jednaćel Wjazońčanskeho stejnišća Armin Brüchle. Awtomatizacija we łužiskim zawodźe dźě twori wažny zakład, zo ma skupina Trumpf stajnje dosć materiala.
ces_Latn szl_Latn